wickkiey/tamil-wikipedia-markdown huggingface dataset:
# பொட்டாசியம் செலீனோசயனேட்டு



**பொட்டாசியம் செலீனோசயனேட்டு** *(Potassium selenocyanate)* என்பது KSeCN என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறத்தில் நீருறிஞ்சும் திண்மமாக பொட்டாசியம் செலீனோசயனேட்டு காணப்படுகிறது. பொட்டாசியம் செலீனோசயனேட்டு தண்ணீரில் கரைகிறது. காற்றில் சிதைவடையும் போது இச்சேர்மம் சிவப்பு செலீனியத்தையும் பொட்டாசியம் சயனைடையும் கொடுக்கிறது. இச்செலீனோசயனேட்டின் நடத்தைகள் எக்சு கதிர் படிகவியல் சோதனைகளில் உறுதிப்படுத்தப்படுகின்றன. இச்சோதனைகளின் இறுதி முடிவுகள் இதை ஓர் உப்பு என்பதாக உறுதிப்படுத்துகின்றன. C-N மற்றும் C-Se அணுக்களுக்கு இடையில் முறையே முரணற்ற முப்பிணைப்பு மற்றும் ஒற்றைப் பிணைப்புகளில் 1.12 மற்றும் 1.83 என்ற அளவுகளில் பிணைப்பு இடைவெளிகள் உள்ளன .  
Se<sup>0</sup> வைக் கொடுக்கின்ற ஆதாரமூலமாக பொட்டாசியம் செலீனோசயனேட்டு கருதப்படுகிறது. உதாரணம்: டிரைபீனைல்பாசுபீனுடன் இது வினைபுரிந்து டிரைபீனைல்பாசுபீன் செலீனைடு உருவாகிறது .
# எதிரும் புதிரும்


***எதிரும் புதிரும்*** (*Ethirum Puthirum*) 1999-ஆம் ஆண்டில் வெளியான ஓர் இந்தியத் தமிழ்த் திரைப்படமாகும். *வி. சி. ரமணி* எனும் தனது சொந்தப் பெயரில் தரணி இயக்கிய இப்படத்தில் மம்மூட்டி, சங்கீதா, நெப்போலியன், மனோரமா, சிம்ரன் ஆகியோர் முக்கிய வேடங்களில் நடித்திருந்தனர்.  

## நடிகர்கள்

- மம்மூட்டி - மாவட்ட ஆட்சியர் கண்ணன்
- சங்கீதா - செல்வி
- நெப்போலியன் - அரசப்பன்
- நாசர் - வீரையன்
- ராதிகா - மருத்துவர் செயந்தி
- கவுண்டமணி
- செந்தில்
- மனோரமா - கண்ணனின் தாயார்
- சிம்ரன் - ("தொட்டுத் தொட்டு" பாடலில் சிறப்புத் தோற்றம்)
- சங்கிலி முருகன்
- மதன் பாப்
- சண்முகசுந்தரம்
- சரண்ராஜ் - தேவராசு
- உதய் பிரகாஷ் - காவல் ஆய்வாளர்
- குமரிமுத்து

## தயாரிப்பு
இத்திரைப்படம் தொடக்கத்தில் *மாஸ்டர்* என பெயரிடப்பட்டது. தயாரிப்பு தாமதமானதால் படத்தின் வெளியீடும் தாமதமானது. கதாநாயகியாக சௌந்தர்யா நடிப்பதாக இருந்தது. இப்படத்தில் இடம்பெற்ற ஒரு பாடலுக்கு சிம்ரன் நடனமாடியிருந்தார். ஆனால் முன்னதாக ரம்பா நடமாடுவதாக இருந்தது.  

## பாடல்கள்
படத்திற்கு வித்தியாசாகர் இசையமைத்திருந்தார். வைரமுத்து பாடல்களை எழுதியிருந்தார்.  

## விருதுகள்
- 1999 ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு) பெற்றது.
# புஷ்பவனம் குப்புசாமி


**புஷ்பவனம் குப்புசாமி** என்றறியப்படும் **குப்புசாமி** ஓர் தமிழ் நாட்டுப்புறப் பாடகர் மற்றும் திரைப்பட பின்னணிப் பாடகர் ஆவார். தம் மனைவி அனிதா குப்புசாமியுடன் இணைந்து நாட்டுப்புறப் பாடல்கள் என்னும் கிராமியப் பாடல்களை எழுதி இசையமைத்துப் பாடவல்லவர். தமிழ்த் திரைப்படங்களில் பின்னணிப் பாடகராகவும் விளங்குகிறார். சன் தொலைக்காட்சி, விஜய் தொலைக்காட்சி, மக்கள் தொலைக்காட்சி உள்ளிட்ட தொலைக்காட்சிகளில் நிகழ்ச்சிகள் நடத்தியுள்ளார். தமிழக அரசின் கலைமாமணி விருதையும் பெற்றுள்ளார்.  

## பிறப்பும் கல்வியும்
குப்புசாமி தஞ்சாவூர் மன்னர் சரபோஜி அரசுக் கல்லூரியில் இளம் அறிவியலில் விலங்கியல் பட்டம் பெற்றார். பின்னர் குப்புசாமி சென்னைப் பல்கலைக்கழகத்தில் முதுகலை, ஆய்வியல் நிறைஞர் மற்றும் முனைவர் பட்டங்களைப் பெற்றார். இவருக்கு சத்யபாமா பல்கலைக்கழகம் இசையில் ஆற்றிய பங்களிப்பிற்காக கௌரவ முனைவர் பட்டம் வழங்கியது.  

தமிழ்நாட்டில் நாகப்பட்டினம் மாவட்டத்தைச் சேர்ந்த தமிழ்க் குடும்பத்தைச் சேர்ந்தவர் குப்புசாமி. இவர் பாடகியான அனிதாவை மணந்தார். இவர் தனது இசையின் மூலம் சமூக செய்திகளை இணைத்து விழிப்புணர்வு ஏற்படுத்துவதற்காக அறியப்படுகிறார்.  

இளையராஜா, வித்தியாசாகர், யுவன் சங்கர் ராஜா, தேவி ஸ்ரீ பிரசாத், ஜி. வி. பிரகாஷ் குமார் உள்ளிட்ட பல பிரபல இசை அமைப்பாளர்கள் இசையமைத்த திரைப்படப் பாடல்களைப் குப்புசாமி பாடியுள்ளார்.  

விஜய் தொலைக்காட்சியில் ஒளிபரப்பாகும் ஏர்டெல் சூப்பர் சிங்கர் மற்றும் ஏர்டெல் சூப்பர் சிங்கர் இளையோர் நிகழ்ச்சிகளில் நடுவர்களில் ஒருவராகப் பணியாற்றியுள்ளார் குப்புசாமி.  

குப்புசாமியின் பாடல்கள் தமிழ் கலாச்சாரத்தின் படிமங்களை எளிய வார்த்தைகளில் அழகாக வெளிப்படுத்துவதாகவும் அறியப்படுகிறது.  

## பாடிய பாடல்கள்
### பக்திப் பாடல்கள் தொகுப்பு
- அன்புமலை அழகன்
- சுவாமியே
- ஆத்தா வாரா
- கந்தன் திருநீறு
- மேகம் கருக்குதாடி
- அய்யனின் பெரிய பாதை

### நாட்டுப்புறப் பாடல்கள்
- மண்ணு மணக்காடு பாடல்
- மண் வாசம்
- மண் ஓசை
- கரிசல் மண்
- சோளம் விதைக்கயிலே
- மேகம் கருக்குதாடி
- களத்து மேடு
- ஊர்க்குருவி
- கிராமத்து கீதம்
- காட்டுமல்லி
- அடியாத்தி டான்சு டான்சு
- ஒத்தையடிப்பாதையிலே
- தஞ்சாவூர் மண்ணெடுது
- நாட்டுப்புற மனம்

### திரைப்படப் பாடல்கள்
- ஆளான நாள் முதலா...
- நான் ரெடி நீங்க ரடியா...
- தொட்டு தொட்டு பேசும் சுல்தானா

## நடித்த திரைப்படங்கள்
- சொல்ல மறந்த கதை

## புத்தகங்கள்
- மக்களிசைப்பாடல்கள்
- சிறுவர் பாடல்கள்
- பழமொழிக்கதைகள் தொகுதி 1 & 2
- விடுகதைகள்
- குழந்தைப்பாடல்கள் தொகுதி 1
# பிலானி


**பிலானி** (Pilani) இந்தியாவின் இராஜஸ்தான் மாநிலத்தின் *சேகாவதி* பிரதேசத்தில் உள்ள சுன்சுனூ மாவட்டத்தில் உள்ள நகராட்சி மன்றத்துடன் கூடிய சிறு நகரம் ஆகும். இங்கு செயல்படும் பிர்லா தொழில்நுட்பம் மற்றும் அறிவியல் கழகத்தால், பிலானி நகரம் இந்தியா முழுவதும் அறியப்படுகிறது.  

## அமைவிடம்
பிலானி நகரம், ஜெய்ப்பூரிலிருந்து 208 கிலோ மீட்டர் தொலைவிலும், தில்லியிலிருந்து 193 கிலோ மீட்டர் தொலைவிலும் உள்ளது. அருகில் உள்ள தொடருந்து நிலையங்கள் *சிராவா* மற்றும் *லோகரு* ஆகும்.  

## மக்கள் தொகையியல்
2011-ஆம் ஆண்டின் மக்கட்தொகை கணக்கெடுப்பின் படி, பிலானி நகரத்தின் மக்கள் தொகை 29,741 ஆகும். அதில் ஆண்கள் 15,291 (51%) ஆகவும்; பெண்கள் 14,450 (49%) ஆகவும் உள்ளனர். சராசரி எழுத்தறிவு 72% ஆகும். அதில் ஆண்களின் எழுத்தறிவு 80% ஆகவும்; பெண்களின் எழுத்தறிவு 63% ஆகவும் உள்ளது. மக்கள் தொகையில் ஆறு வயதிற்குட்பட்டவர்கள் 3422 {11.51%) ஆகவுள்ளனர். பிலானி நகரத்தின் மொத்த மக்கள் தொகையில் இந்துக்கள் 92.21%; இசுலாமியர்கள் 7.61%; மற்றவர்கள் 0.19% ஆக உள்ளனர். பிலானி நகரத்தை நிர்வகிக்க 25 உறுப்பினர்கள் கொண்ட நகராட்சி மன்றம் செயல்படுகிறது.  

## கல்வி & ஆராய்ச்சி நிலையங்கள்
, 1979]]  
- பிலானியில் உள்ள இந்தியாவின் பெருமை மிகு பிர்லா தொழில்நுட்பம் மற்றும் அறிவியல் கழகம், 1964-இல் நிகர்நிலை பல்கலைக்கழகத் தகுதி பெற்றது.

- அறிவியல் மற்றும் தொழிலக ஆய்வு மன்றத்தின் உயர் மின்னணுவியல் மத்திய ஆராய்ச்சி நிலையம் செயல்படுகிறது.
- ஜி டி பிர்லா நினைவு பல்தொழில் பயிற்சிப்பள்ளியும், பி கே. பிர்லா பொறியியல் மற்றும் தொழில் நுட்ப கல்லூரியும் உள்ளது.
- பிர்லா உயர்நிலைப் பள்ளி, பிர்லா பன்னாட்டுப் பள்ளி, பிர்லா பாலிகா வித்தியாபீடமும் உள்ளது.
- பிலானியில் ஸ்ரீதர் பல்கலைக் கழகம் 2009-ஆம் ஆண்டு முதல் செயல்படுகிறது.

## தட்ப வெப்பம்
பிலானியில் மார்ச் இறுதி முதல் சூன் மாதம் முடிய கடும் வெப்பமும், வறண்ட வானிலையும் காணப்படுகிறது. சூலை, ஆகஸ்டு மற்றும் செப்டம்பர் முற்பகுதி வரை பருவ மழை பொழிகிறது. அக்டோபர் இறுதி முதல் மார்ச் மாதம் முற்பகுதி வரையில் கடுங்குளிரும், வறண்ட வானிலையும் காணப்படுகிறது.
# அனிதா குப்புசாமி


**அனிதா குப்புசாமி** ஓர் இந்திய நாட்டுப்புறப் பாடகர் மற்றும் திரைப்படப் பின்னணிப் பாடகர் ஆவார். இவரது கணவர் புஷ்பவனம் குப்புசாமியுடன் இணைந்து கிராமியப்பாடல்களை எழுதியும் பாடியும் வருகிறார்.  

## வாழ்க்கைக் குறிப்பு
பெங்களூரில் பிறந்த அனிதா மேட்டுப்பாளையத்தில் வளர்ந்தவர். குழந்தைப் பருவத்தில் இருந்தே இசைத்துறையில் ஆர்வம் கொண்டிருந்தார். கோயம்புத்தூர் அவிநாசிலிங்கம் கல்லூரியில் இசையில் இளநிலைப் பட்டம் பயின்றார். தொடர்ந்து சென்னையிலுள்ள சென்னை பல்கலைக்கழகத்தில் சேர்ந்து கருநாடக இசையில் முதுநிலைப் பட்டம் பெற்றார்.  

சென்னைப் பல்கலைக்கழகத்தில் பயின்ற போது உடன் பயின்ற மாணவரான புஷ்பவனம் குப்புசாமியைச் சந்தித்தார், இருவரும் இணைந்து பல்வேறு போட்டிகளிலும் கச்சேரிகளிலும் ஒன்றாகப் பாடினர். இறுதியில் இருவரும் திருமணம் செய்து கொண்டனர். அவரது கணவர் புஷ்பவனம் குப்புசாமியிடம் இருந்து தமிழ் நாட்டுப்புறக் கலையைக் கற்றுக் கொண்டார். கலைமாமணி விருது பெற்ற நாட்டுப்புறப் பாடகர் புஷ்பவனம் குப்புசாமியை திருமணம் செய்து கொண்டார். இவர்களுக்கு இரண்டு பெண் குழந்தைகள் உள்ளனர்..  

## பாடிய பாடல்கள்
### நாட்டுப்புறப் பாடல்கள்
- மண்ணு மணக்குது
- மண் வாசம்
- மண் ஓசை
- கரிசல் மண்
- சோளம் விதைக்கையிலே
- மேகம் கருக்குதடி
- களத்து மேடு
- ஊர்க்குருவி
- கிராமத்து கீதம்
- காட்டுமல்லி
- அடியாத்தி டான்சு டான்சு
- ஒத்தையடிப் பாதையிலே
- தஞ்சாவூரு மண்ணமடுத்து
- நாட்டுப்புற மணம்

### பாடிய திரைப்படப் பாடல்கள்
| *வள்ளி வரப் போறா* | "பொண்ணு ரொம்ப ஜோருதான்" | கே. எஸ். மணி ஒலி | புஷ்பவனம் குப்புசாமி |  |
| --- | --- | --- | --- | --- |
| *அரசியல்* | "அரசியல் அரசியல்" | வித்யாசாகர் | புஷ்பவனம் குப்புசாமி |  |
| *கரிசக்காட்டு பூவே* | "குச்சனூரு" | இளையராஜா | புஷ்பவனம் குப்புசாமி | } |
# விக்கிப்பீடியா:வார்ப்புருத் தகவல்கள்/உள்ளடக்க அட்டவணை



This page lists ways to create several kinds of (TOC). Please note that a normal compact TOC will not work when put on Category pages; this page contains a separate section instructing you how to put a compact TOC on Category pages.  

__TOC__  
## Non- pages

These should work on pages whose title does not begin with "Category:".  

*See template page for numerous examples.* This highly customizable template can replace most other templates listed below, which are in the process of being switched over to its code.  

Variable, see template page for examples  

Similar to the above, includes the prefix in the links: designed for use with pages such as List of acronyms and initialisms: A.  

Use **before=** or **after=** to manually create links to other sections on the page. If *after* is blank, links to may also be generated using optional parameters.  

## pages

Use one of these on pages whose title begins with "Category:".
# டோகுமெய் சென்டாய் கோ-பஸ்டர்ஸ்


(தமிழ்ப்பொருள்: சிறப்புப்பணிகள் அணி உளவுவீரர்கள்) என்பது 36வது சூப்பர் சென்டாய் தொடர் ஆகும். பிப்ரவரி 26, 2012 அன்று தொடங்கப்பட்ட இத்தொடர் உளவு மற்றும் சைபர் தொழில்நுட்பத்தை அடிப்படையாகக் கொண்டது. இத்தொடரைத் தழுவி எடுக்கப்பட்ட *பவர் ரேஞ்சர்ஸ் பீஸ்ட் மார்பர்ஸ்* என்ற தொடர் நிக்கலோடியன் தொலைக்காட்சியில் 2019ம் ஆண்டு முதல் ஒளிபரப்பாகவுள்ளது.  

## கதைச்சுருக்கம்
நாட்காட்டியில் பதின்மூன்று வருடங்களுக்கு முன்பு எனிட்ரான் என்ற ஆற்றல் மூலத்தை கட்டுப்படுத்தி வந்த ஒரு கணினியை மெசியா என்ற தீய வைரஸ் பாதித்தது. அதனால் ஆற்றல் மேலாண்மை மையத்தில் நடந்த விபத்தில் இருந்து மூன்று குழந்தைகள் உயிர்பிழைத்தனர். அதன்மூலம் அவர்கள் வலிமை பெற்று உளவு வீரர்களாக மாறினர். அந்த மெசியா மனித குலத்தைக் கட்டுப்படுத்தவும் இயந்திர உலகை உருவாக்கவும் விரும்பினான். பிறகு விஞ்ஞானிகள் தங்கள் உயிரைத் தியாகம் செய்து மெசியாவை வேறு உலகில் அடைத்து விட்டனர். இப்போது புதிய பொது யுக வருடம் 2012ல் என்டர் என்ற ஒருவன் வாக்லாஸ் என்ற தீய அணியை வழிநடத்தி தன் தலைவன் மெசியாவை விடுவிக்க முயல்கிறான். அந்த அணியிடம் இருந்து உலகைக் காக்க உளவு வீரர்கள் அணி போராடுகிறது. இறுதியாக அவர்கள் போராடி என்டரை அழிக்கின்றனர்.  

## கதாபாத்திரங்கள்
### உளவுவீரர்கள் அணி
- ஹிரோமு சக்குராடா- ரெட் பஸ்டர்
- ரியூஜி இவாசாகி- ப்ளூ பஸ்டர்
- யோகோ உஸாமி- யெல்லோ பஸ்டர்
- மசாடோ ஜின்- பீட் பஸ்டர்
- பீட் ஜே. ஸ்டாக்- ஸ்டாக் பஸ்டர், வண்டு ரோபோ, மசாடோவின் ரோபோ
- சீடா நிக்- சிறுத்தை ரோபோ, ஹிரோமுவின் ரோபோ
- கோரிசாகி பனானா- கொரில்லா ரோபோ, ரியூஜியின் ரோபோ
- உசாடா லெட்டியூஸ்- முயல் ரோபோ, யோகோவின் ரோபோ

### வாக்லாஸ் அணி
- மெசியா- தலைவன்
- என்டர்- மெசியா உருவாக்கிய அவதாரம்
- எஸ்கேப்- மெசியா உருவாக்கிய அவதாரம்
- பக்லர்கள்- வீரர்கள்
- மெடலாய்டுகள்- அரக்கர்கள்
- மெகாசோர்டுகள்- மிகப்பெரிய ரோபோக்கள்
# மஹோ சென்டாய் மஜிரேஞ்சர்



**மஹோ சென்டாய் மஜிரேஞ்சர்** (தமிழ்:மாய அணி மாயவீரர்கள்) என்பது 29வது சூப்பர் சென்டாய் தொலைக்காட்சித் தொடர் ஆகும். இது மாயத்தை அடிப்படையாகக் கொண்டது. இதைத் தழுவி அமெரிக்காவில் பவர் ரேஞ்சர்ஸ் மிஸ்டிக் ஃபோர்ஸ் என்ற தொடர் எடுக்கப்பட்டது.  

## கதைச்சுருக்கம்
முற்காலத்தில் தூய சொர்க்க உலகம் *மஜிடோபியா* மற்றும் இருள் பாதாள உலகம் *இன்ஃபெரிஷியா* ஆகிய இரு அணிகளின் இடையே போர் நிகழ்ந்தது. அந்தப் போரின் முடிவில் *இன்ஃபெரிஷியா* அணியினர் பாதாள உலகில் அடைக்கப்பட்டனர். 15 வருடங்களுக்குப் பிறகு *இன்ஃபெரிஷியா* அணியினர் மீண்டும் எழுச்சி பெற்றனர். அவர்கள் மனிதர்களை அழிக்க தங்கள் அரக்கர்களை இருள் மாய வளையம் மூலம் பூமிக்கு அனுப்பினர். அவர்களை ஐந்து மாய சகோதரர்களும் எதிர்கொண்டு வீழ்த்துகின்றனர்.  

## கதாபாத்திரங்கள்

### மஜிடோபியா
- கெய் ஓசு- சிவப்பு மாய வீரர்
- சுபஸா ஓசு- மஞ்சள் மாய வீரர்
- மகிடோ ஓசு- பச்சை மாய வீரர்
- உராரா ஓசு- நீல மாய வீரர்
- ஹவுகா ஓசு- இளஞ்சிவப்பு மாய வீரர்
- ஹிகாரு- ஓளி மாய வீரர்
- மியுகி ஓசு- வெள்ளை மாய வீரர், மாயத்தாய்
- இசாமு ஓசு- நெருப்பு உல்சார்ட்

### இன்ஃபெரிஷியா
- முழுமுதற் கடவுள் என்மா
- பத்து கடவுள்கள்
- உயர் தளபதிகள்
- இருள் மாய வீரன் உல்சார்ட்
- பேய் உளவாளி வங்குரியா
- சோபில்கள்
- பாதாள விலங்கு அரக்கர்கள்

## பகுதிகள்
- 
- 
- 
- 
- 
- 
- 
- 
- 
-
# சதுர தர்ப்பூசணி

சதுர தர்ப்பூசணி]]  
கன சதுர வடிவில் வளர்க்கப்படும் தர்ப்பூசணி **சதுர தர்ப்பூசணி** என அழைக்கப்படுகிறது. சிறிய குளிர்சாதனப் பெட்டிகளின் இடவசதியை திறம்பட பயன்படுத்திக் கொள்ளும் பொருட்டு இவை உருவாக்கப்பட்டன. இத்தகைய சதுர தர்ப்பூசணிகள் ஜப்பான் நாட்டில் மிகவும் பிரபலம் ஆகும். பொதுவாக இவ்வகை கனசதுர தர்ப்பூசணிகள் விலை மிகுந்தவையாகும். இவற்றை புதுமையான உருவாக்கம் எனும் பெருமையிலேயே அதிகம் வாங்குகின்றனர். இலகுவாக வெட்டும் பொருட்டு 1978 ஆம் ஆண்டு *தோமோயுகி ஓனோ* (Tomoyuki Ono) என்பவரால் இவை முதலில் வளர்க்கப்பட்டன. இதை முதலில் தோக்கியோ நகரின் *ஸின்ஸா* காட்சியகத்தில் பார்வைக்கு வைத்திருந்தார். மேலும் அமெரிக்காவில் இதற்கு காப்புரிமையும் பெற்றிருக்கிறார். இதைத் தொடர்ந்து *இதய* வடிவ மற்றும் *பிரமிடு* வடிவ தர்ப்பூசணிகளும் புழக்கத்தில் வந்தன.
# போயிட்டு வாங்க சார் (நூல்)



**குட்பை, மிஸ்டர். சிப்ஸ்**, என்பது பள்ளி ஆசிரியரான சிப்பிங்கின் வாழ்க்கையைப் பற்றிய ஆங்கிலப் புதினமாகும். இதை ஆங்கில எழுத்தாளர் ஜேம்ஸ் ஹில்டன் எழுதினார். இது 1934 அக்டோபரில் ஹோட்டர் & ஸ்டோட்டனால் முதலில் வெளியிட்டப்பட்டது. இந்த புதினத்தைத் தழுவி இரண்டு திரைப்படங்களும், இரண்டு தொலைக்காட்சி நிகழ்ச்சிகளும் எடுக்கப்பட்டுள்ளன .  

## தமிழ் மொழிபெயர்ப்பு
இப்பதினம் தமிழில் **போயிட்டு வாங்க சார்** என்ற பெயரில் ச. மாடசாமியால் மொழிபெயர்க்கப்பட்டுள்ளது.**போயிட்டு வாங்க சார்** ஒரு மொழிபெயர்ப்பு நூல் அல்ல, ”குட்பை மிஸ்டர் சிப்ஸ்” வாசித்த அனுபவமே ஆகும் என நூலில் மொழிபெயர்ப்பு ஆசிரியர் குறிப்பிடுகிறார்.  

## நூல் சுருக்கம்
இக்கதையின் நாயகனாக வருபவர் இங்கிலாந்தில் உள்ள ஒரு பள்ளியின் ஆசிரியர். பெயர் சிப்ஸ். முழுப் பெயர் சிப்பிங். ஓய்வுபெற்ற பின் தனது பணி அனுபவங்களை இந்நூலில் பகிர்ந்துள்ளார். ஆசிரியர் மாணவர் உறவு எப்படி இருக்க வேண்டும் என உணர்த்தியுள்ளார்.
# வளையபுரோப்பனால்



**வளையபுரோப்பனால்** *(Cyclopropanol)* என்பது C<sub>3</sub>H<sub>6</sub>O. என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். சைக்ளோபுரோப்பனால் என்ற பெயராலும் இச்சேர்மம் அழைக்கப்படுகிறது. இச்சேர்மத்தில் வளைய புரோப்பைல் தொகுதி ஒன்றுடன் ஓர் ஐதராக்சில் குழு இணைக்கப்பட்டுள்ளது.  
மூன்று வளையங்களைக் கொண்டிருப்பதால் இச்சேர்மம் நிலைத்தன்மையற்றதாக உள்ளது. மேலும், வளையத்தை திறக்கும் வினைகளுக்கு எளிதாக உட்படுகிறது. மறுசீரமைப்பு வினைகளில் பங்கேற்பதற்கு வளையபுரோப்பனால் மிகவும் பின்தங்கி, கட்டமைப்பு மாற்றீய வினைக்கு உள்ளாகி புரோப்பனால் சேர்மத்தைக் கொடுக்கிறது . செயற்கை முறைகளுக்கு இப்பண்பு பெரிதும் உதவுகிறது. புரோப்பனாலின் ஓரினயீனோலேட்டுக்கான சிந்தோனாக வளையபுரோப்பனாலை பயன்படுத்த இயலும். எசுத்தர், சல்பேட்டு மற்றும் அமீன் இணைப்புகளுடன் ஒரு வளைய புரோப்பைலை அறிமுகப்படுத்தும் பயனுள்ள வினையாக்கியாகவும் வளையபுரோப்பனால் பயன்படுத்தப்படுகிறது. இதன் விளைவாக உருவாகும் சைக்ளோபுரோப்பைலுடன் கூடிய சேர்மங்கள் திறனுள்ள வைரசு எதிர்ப்பு மருந்துகளாகவும் , புரதக் கடத்திகளை பண்பேற்றவும் பயன்படுகின்றன .
# அதிர்ஷ்டம் தந்த அனுபவங்கள் (நூல்)

**அதிர்ஷ்டம் தந்த அனுபவங்கள்** (*ATHIRSTAM THANTHA ANUPAVANKAL*) என்ற நூல் எழுத்தாளர், நடிகர், பத்திரிக்கை ஆசிரியர் மற்றும் வழக்கறிஞர் என பன்முகங்கள் கொண்ட சோ ராமசாமி எழுதியதாகும். அல்லயன்சு பதிப்பகம் நூலை வெளியிட்டது. நாடகம் - சினிமா - அரசியல் - பத்திரிகை போன்ற பல துறைகளில் இவர் பெற்ற அசாதாரண அனுபவங்கள், சுவையான வினோதமான நிகழ்ச்சிகள் புத்தகத்தில் இடம்பெற்றுள்ளன.  

## நூலில் இடம்பிடித்த பிரபலங்கள்
இப்புத்தகத்தில் இந்திராகாந்தி, எம். ஜி. ராமச்சந்திரன், மு. கருணாநிதி, ஜெ. ஜெயலலிதா, ரஜினிகாந்த், வாஜ்பாய், அத்வானி, மொராஜி தேசாய், ராஜீவ் காந்தி, ஜீ.கே.மூப்பானார், ராஜாஜி, சிவாஜி கணேசன், அண்ணாதுரை, கண்ணதாசன், ப. சிதம்பரம், வை. கோபால்சாமி, சுப்பிரமணியம் சுவாமி, பக்தவச்சலம், பாலச்சந்தர், ஓ.வி.அளகேசன், எம்.எஸ்.விஸ்வநாதன், ஜெயபிரகாஷ் நாராயணன், ராம்நாத் கோயங்கா, சந்திரசேகர், சஞ்சீவ ரெட்டி, சரண் சிங், ராஜ்நாராயணன், சஞ்சய் காந்தி, இரா.செழியன், ஆச்சார்ய கிருபளானி, ஜெகஜீவன்ராம், மதுதண்டவதே, பாலா சாஹேப் தேவரஸ், என்.டி.ராமாராவ், சந்திரபாவு நாயுடு, எஸ்.டி.சர்மா, ஜார்ஜ் ஃபெர்னானண்டஸ், வி.எம்.ஜானகி, ஜெயவர்தன, அமிர்தலிங்கம், என பெரும் எண்ணிக்கையிலான பிரபலங்களுடன் நூலாசிரியருக்கு ஏற்பட்ட சுவாரசியமான அனுபவங்கள் நூலில் கட்டுரைகளாக்கப்பட்டுள்ளன.
# வெளிச்சம் தொலைக்காட்சி


**வெளிச்சம் தொலைக்காட்சி** (*Velicham TV*) என்பது இந்தியாவின் தமிழ்நாடு, சென்னையை மையமாகக் கொண்ட தமிழ் தொலைக்காட்சி அலைவரிசையாகும். இது 14 ஏப்ரல் 2016 அன்று தொடங்கப்பட்டது. தொடக்க விழாவில் தேசிய முற்போக்கு திராவிட கழகத் தலைவர் விஜயகாந்த், மறுமலர்ச்சி திராவிட முன்னேற்றக் கழகப் பொதுச் செயலாளர் வைகோ, இந்தியப் பொதுவுடைமைக் கட்சித் தலைவர்கள் முத்தரசன், ராமகிருஷ்ணன் உள்ளிட்டோர் கலந்துகொண்டனர்.  

## மேலாண்மை
வெளிச்சம் தொலைக்காட்சியினை வெளிச்சம் தொலைக்காட்சி கட்டமைப்பு நிர்வகிக்கிறது. இதன் நிர்வாக இயக்குநர் விடுதலைச் சிறுத்தைகள் கட்சித் தலைவர் தொல். திருமாவளவன்.
# தொனிக் கோட்பாடு

**தொனிக் கோட்பாடு** (*dhvani theory*) என்பது ஆனந்தவர்த்தனர் (அண். கிபி 820–890) உருவாக்கிய ஒரு ஒலிக் கோட்பாடாகும். பல்வேறுபட்ட உணர்ச்சிக் குறிப்புகளைத் தரும் ஒலிக்கு தொனி என்று பெயர். இந்தத் தொனியை இலக்கியக் கோட்பாடாக ஆனந்தவர்த்தனர் உருவாக்கினார்.  

"புலவர் ஒருவர் பாடலை எழுதும் போது, அவர் பல்வேறு உணர்ச்சிக் குறிப்புகளை உருவாக்குகிறார். அப்பாடலை உணர்வதற்குப் படிப்பவரும் அதே *அலைநீளத்தில்* அதனைப் படிக்க வேண்டும்" என ஆனந்தவர்த்தனர் கூறினார்.  

## தொனிப் பொருள் இலக்கியங்கள்
1. இராமாயண, மகாபாரத இதிகாசங்கள்
1. சிலப்பதிகாரம்
1. மணிமேகலை
1. கம்பராமாயணம்
1. பாஞ்சாலி சபதம்
# சு. ரவி



**சு. ரவி** (*S. Ravi*) ஓர் இந்திய அரசியல்வாதியும் தமிழக சட்டமன்றத்தின் அரக்கோணம் சட்டமன்றத் தொகுதியின் தற்போதைய உறுப்பினரும் ஆவார். 2011 ஆவது ஆண்டில் நடந்த பதினான்காவது தமிழ்நாடு சட்டமன்றத்தின் அரக்கோணம் தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார். தொடர்ந்து 2016 ஆவது ஆண்டில் நடைபெற்ற தமிழ்நாடு சட்டமன்றத் தேர்தலிலும் அதே கட்சியின் சார்பில் போட்டியிட்டு வெற்றி பெற்றார். 2021 ஆம் ஆண்டில் நடைபெற்ற சட்டமன்றத் தேர்தலில் அரக்கோணம் தொகுதியில் இருந்து அதிமுக சார்பில் சட்டமன்ற உறுப்பினரானார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 2011 | அரக்கோணம் | அஇஅதிமுக | 55.94 |  |
| 2016 | அரக்கோணம் | அஇஅதிமுக | 41.73 |  |
| 2021 | அரக்கோணம் | அஇஅதிமுக | 49.82 | } |
# புரோட்டான்பகுப்பு

**புரோட்டான்பகுப்பு** *(Protonolysis)* என்பது வேதிப்பிணைப்பில் அமிலங்களால் உருவாக்கப்படும் பிளவைக் குறிக்கும். முனைவு Mδ+-Rδ- பிணைப்பு இவ்வினைக்கு அவசியம் என்றாலும், கரிமவுலோக வேதியியலில் புரோட்டான் பகுப்பு வினைக்கு ஏராளமான உதாரணங்கள் உள்ளன. இங்குள்ள δ+ மற்றும் δ- என்பவை பிணைப்பில் ஈடுபடும் அணுக்களுடன் தொடர்புடைய பகுதி நேர் மின்சுமை மற்றும் பகுதி எதிர் மின்சுமையைக் குறிப்பிட்டுக் காட்டுகிறது. மேற்கண்டவகையிலான பிணைப்புகளைப் பெற்றுள்ள சேர்மங்கள் அமிலங்களுடன் (HX) வினைபுரியும் போது பிணைப்புகளில் பிளவு உண்டாகிறது.  

M-R + HX → M-X + H-R  

புரோட்டான் பகுப்பு வினையில் நீராற்பகுப்பு வினை (X− = OH−) சிறப்பிடம் பெறுகிறது. நீராற்பகுப்பு வினைக்கு ஏற்புடைய சேர்மங்கள் புரோட்டான் பகுப்பு வினைக்கும் உட்படுகின்றன.  

## ஐதரைடுகள்

போரோ ஐதரைடு எதிர்மின் அயனிகள் வலிமை குறைந்த அமிலங்களுடனுடம் வினைபுரிய ஏற்புடையனவாக உள்ளன. இதனால் ஒன்று அல்லது அதற்கு மேற்பட்ட B-H பிணைப்புகளில் புரோட்டான் பகுப்பு வினை நிகழ்கிறது. சோடியம் போரோ ஐதரைடு அசிட்டிக் அமிலத்துடன் வினைபுரிந்து டிரையசிட்டாக்சிபோரோ ஐதரைடு உருவாதல் புரோட்டான் பகுப்பு வினைக்கு ஒரு எடுத்துக்காட்டாகும் :  

:NaBH<sub>4</sub> + 3 HO<sub>2</sub>CCH<sub>3</sub> → NaBH(O<sub>2</sub>CCH<sub>3</sub>)<sub>3</sub> + 3 H<sub>2</sub>:  
இதேபோன்ற வினைகள் நேர்மின்சுமை தனிமங்களாக அறியப்படும் தனிமங்களின் ஐதரைடுகளில் நிகழ்கின்றன. உதாரணம்: இலித்தியம் அலுமினியம் ஐதரைடு.  

## ஆல்க்கைல்

பல உலோகங்களின் ஆல்க்கைல் வழிப்பொருட்கள் புரோட்டான் பகுப்பு வினைக்கு உட்படுகின்றன. மிகை நேர்மின் சுமை தனிமங்களாக அறியப்படும் துத்தநாகம், மக்னீசியம், இலித்தியம் போன்றவற்ரின் ஆல்க்கைல் வழிபொருட்களுக்கு தண்ணீரே வினைக்கு போதுமான அமிலமாக உள்ளது. இந்நிகழ்வுகளில் வினை நீராற்பகுப்பு வினை என்று அழைக்கப்படுகிறது. கனிம அமிலங்கள் சேர்க்கப்படுவதால் நிகழும் புரோட்டான் பகுப்பு வினைகள் சில சமயங்களில் உலோக மையங்களில் இருக்கும் கரிம ஈந்தணைவிகளை நீக்கம் செய்யப் பயன்படுகிறது .  

## நைட்ரைடுகள், பாசுபைடுகள், சிலிசைடுகள் மற்றும் பிற இனங்கள்

மிகைமின்சுமை கொண்ட எதிர்மின் அயனிகளைப் பெற்றுள்ள கனிம வேதியியல் பொருட்களும் புரோட்டான் பகுப்பு வினைக்கு ஆட்படுகின்றன. நைட்ரைடுகள் (N3−), பாசுபைடுகள் (P3−), சிலிசைடுகள் (Si4−) போன்ற வழிப்பொருட்கள் நிராற்பகுப்பு அடைந்து அமோனியா, பாசுபீன் மற்றும் சிலேன்களாக உருவாகின்றன. M-NR2, M-PR2,மற்றும் M-SiR3 பிணைப்புகள் கொண்ட மூலக்கூற்று சேர்மங்களில் வரிசையொப்பு வினைகள் நிகழ்கின்றன .
# ஜெகன்மூர்த்தி



**மு. ஜெகன்மூர்த்தி** (*M. Jaganmoorthy*) தமிழ்நாட்டைச் சேர்ந்த ஓர் அரசியல்வாதியாவார். 1966 மே 10 அன்று பிறந்தார். சமூக ஆர்வலரான இவர் பூவை மு. ஜெகன் மூர்த்தி என்ற பெயராலும் அறியப்பட்டார். தமிழ்நாட்டிலுள்ள கே.வி.குப்பம் தொகுதியின் சட்டமன்ற உறுப்பினராகப் பணியாற்றினார். புரட்சி பாரதம் கட்சியின் தலைவராகவும் உள்ளார்..  

புரட்சிபாரதம் கட்சியின் நிறுவனர் டாக்டர் பூவை எம்.மூர்த்தி 2002 செப்டம்பர் 2 அன்று மாரடைப்பால் இறந்த பிறகு, பூவை மு. ஜெகன் மூர்த்தி 2002 செப்டம்பர் 7 அன்று கட்சியின் மூத்த நிர்வாகிகளின் ஆதரவுடன் அக்கட்சியின் தலைவரானார்.  

2006 தேர்தலில் திமுகவுடன் கூட்டணி வைத்து, அரக்கோணம் தொகுதிக்கான தமிழகச் சட்டமன்றத்தில் போட்டியிட்டு வெற்றி பெற்றார். அவரும் அவரது கட்சியும் 2016 தமிழகச் சட்டமன்றத் தேர்தலில் அதிமுகவை ஆதரித்தன. 2021 தமிழ்நாடு தேர்தல்களில் அதிமுகவுடன் கூட்டணியைத் தொடர்ந்தார். தமிழ்நாட்டின் கே. வி. குப்பம் தொகுதியில் போட்டியிட்டு 2021 தேர்தலில் வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 2006 | அரக்கோணம் | புரட்சி பாரதம் கட்சி (திமுக சின்னம்) |  |  |
| 2021 | கீழ்வைத்தினான்குப்பம் | புரட்சி பாரதம் கட்சி (அதிமுக சின்னம்) | 48.57% | } |
# பவானி கருணாகரன்



**பவானி கருணாகரன்** ஓர் இந்திய அரசியல்வாதியும் தமிழக சட்டமன்றத்தின் அரக்கோணம் சட்டமன்றத் தொகுதியின் முன்னாள் உறுப்பினரும் ஆவார். 2001 ஆவது ஆண்டில் நடந்த தமிழ்நாடு சட்டமன்றத் தேர்தலில் அரக்கோணம் தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 2001 | அரக்கோணம் | அஇஅதிமுக | } |
# ஆர். தமிழ்ச் செல்வன்



**ஆர். தமிழ்ச் செல்வன்** (*R. Thamizh Chelvan*) ஓர் இந்திய அரசியல்வாதியும் தமிழக சட்டமன்றத்தின் அரக்கோணம் சட்டமன்றத் தொகுதியின் முன்னாள் உறுப்பினரும் ஆவார். 1996-ஆவது ஆண்டில் நடந்த தமிழ்நாடு சட்டமன்றத் தேர்தலில், அரக்கோணம் தொகுதியில், திராவிட முன்னேற்றக் கழகம் சார்பில் போட்டியிட்டு வெற்றிபெற்றார்.  

## வகித்த பதவிகள்
### சட்டமன்ற உறுப்பினராக
| ஆண்டு | வெற்றி பெற்ற தொகுதி | கட்சி | வாக்கு | விழுக்காடு (%) |  |
| --- | --- | --- | --- | --- | --- |
| 1996 | அரக்கோணம் | திமுக | 70,550 | 55 | } |
# லதா பிரியக்குமார்



**லதா பிரியக்குமார்** ஓர் இந்திய அரசியல்வாதியும் தமிழக சட்டமன்றத்தின் அரக்கோணம் சட்டமன்றத் தொகுதியின் முன்னாள் உறுப்பினரும் ஆவார். 1991 ஆவது ஆண்டில் நடந்த தமிழ்நாடு சட்டமன்றத் தேர்தலில் அரக்கோணம் தொகுதியில் இந்திய தேசிய காங்கிரசு சார்பில் போட்டியிட்டு வெற்றி பெற்றார்.  

## வாழ்க்கைக் குறிப்பு
இவர் இந்திய பாராளுமன்றத்தின் முன்னாள் உறுப்பினரான மரகதம் சந்திரசேகரின் மகளாவார்.  
## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 2006 | அரக்கோணம் | இதேக | 53.81 | } |
# ஹன்ட்ஸ் மைய கூட்டுறவு சந்தை

'''  
**ஹன்ட்ஸ் மைய கூட்டுறவு சந்தை** (*Hunts Point Cooperative Market*) ஒரு 24/7 மொத்த உணவு விற்பனை சந்தையாகும். இது ஹன்ட்ஸ் மையத்தில் 60 ஏக்கர் (24 ஹெக்டர்) நிலப்பரப்பில் நியூயார்க் நகரத்தில் அமைந்துள்ளது. இதுவே உலகின் மிகப்பெரிய உணவு விநியோக மையம் ஆகும். இதன் வருவாய் ஆண்டுக்கு $ 2 பில்லியனைத் தாண்டியுள்ளது.  

## வரலாறு
1962 ல் 40 ஏக்கர் நிலப்பரப்பில் ஆறு கட்டிட வசதியுடன் நிர்மாணிக்கப்பட்டது. தற்போது 60 ஏக்கர் பரப்பளவில் ஏழு பெரிய குளிரூட்டப்பட்ட கட்டிடங்கள் உள்ளன. ஏறக்குறைய 700,000 சதுர அடி (65,000 ச மீ) மொத்த குளிரூட்டப்பட்ட பரப்பு உள்ளது, இது அமெரிக்க வேளாண்மை துறை (USDA) ஆல் நிர்வகிக்கப்படுகிறது.  

## மேற்கோள்
# முகடு நாட்டல்


**முகடு நாட்டல்** அல்லது **முகடு பொருத்தல்** (*topping out*) என்பது, கட்டடக் கட்டுமானத்தில், கட்டத்தின் மேற்கூரையில் கடைசி உத்திரம் (அல்லது அதற்குச் சமமானவொன்றினைப் பொருத்தி அக்கட்டிடத்தின் கூரையை முழுமையாக மூடுதல் ஆகும். மேற்கத்திய நாடுகளில் பாரம்பரியமாக நடத்தப்படும் கட்டுமாணிகளுக்கான ஒரு சடங்கும் ஆகும். இப்போதெல்லாம், இந்த விழா விளம்பர நோக்கங்களுக்காக ஒரு ஊடக நிகழ்வில் அடிக்கடி இணைக்கப்படுகிறது.  

## வரலாறு
ஒரு புதிய கட்டிடத்தில் "மேற்கூரை" செய்யும் நடைமுறை பண்டைய காலத்தில் இருந்து கடைபிடிக்கப்படுகிறது. ஆரம்பத்தில் மர வீடுகள் கட்டுமானத்தில் இருந்த இச்சடங்கு, பின்னர் இங்கிலாந்திலும், வடக்கு ஐரோப்பாவிலும் குடியேறியது, அங்கிருந்து அமெரிக்காவிற்கும் வந்தது.  

## படத் தொகுப்பு
# அடிக்கல்நாட்டு விழா

முன்மாதிரி விழா, நியூயார்க் நகரம், 1962]]  
**அடிக்கல்நாட்டு விழா** (*Groundbreaking*, அல்லது *sod-cutting ceremony*) என்பது கட்டுமானப்பணி துவக்க விழாவாகும். இது பல கலாச்சாரங்களில் பின்பற்றக்கூடிய பாரம்பரிய விழா ஆகும். ஒரு கட்டிடத்திற்கான கட்டுமான முதல் நாள் கொண்டாடுகிற இவ்விழாக்களில் பெரும்பாலும் அரசியல்வாதிகள் மற்றும் வணிகர்கள் போன்ற முக்கியமானவர்கள் கலந்து கொள்வது வழக்கமாகும். கட்டுமானப்பணி துவக்கத்தின் போது பயன்படுத்தப்பட்ட உண்மையான மண்வாரி அல்லது மண்வெட்டி காட்சிக்கு வைக்கப்படுவது வழக்கம்.  

## பிற பயன்பாடுகள்
இதுவரை காணப்படாத, முயற்சிக்கப்படாத அல்லது செய்யப்படாத ஒன்றைப் புதுமையாகச் செய்யும்போது ”அடிக்கல்நாட்டல்” என்பது உரிச்சொல்லாகப் பயன்படும்.
# திறப்பு விழா


**திறப்பு விழா** (*ribbon-cutting ceremony*) என்பது ஒரு புதிய கட்டிடம் அல்லது வியாபாரத்தினைப் பொதுமக்கள் உபயோகத்திற்குத் துவங்கி வைக்கும் ஒரு பொதுவிழா ஆகும். வண்ணநாடா வெட்டி திறந்து வைத்தல், கல்வெட்டுகளைத் திறந்து வைத்தல் என்ற இரு முறைகள் திறப்பு விழாவில் பின்பற்றப்படுகின்றன.  

வியாபாரத்திற்குத் தேவையான அனைத்து கட்டமைப்புகளும் முடிந்த பின்பு, நல்ல நாள், நேரம் பார்த்து வியாபாரக் கட்டிடத்தின் கதவில் வண்ணநாடா வெட்டப்படுகிறது. அதன் பின்பு வியாபாரம் தொடங்கப்படுகிறது. இந்தத் திறப்பு விழா முறை இந்தியாவிலும், பிற வெளிநாடுகளிலும் கடைபிடிக்கப்படுகிறது.  

அரசு சார்ந்த கட்டிடங்கள், மருத்துவமனைகள், பாலங்கள் போன்றவற்றினை அத்துறை சார்ந்த உயர் அதிகாரிகள் அல்லது அரசு உயர் பொறுப்பில் இருப்பவர்கள் திறக்கின்றார்கள். ஒரே நேரத்தில் வெவ்வேறு இடங்களில் உள்ள கட்டிடங்களைத் திறந்து வைக்க காணொளிக் கருத்தரங்கு முறையும் பின்பற்றப்படுகிறது. தனியார் வியாபார நிறுவனங்களைத் திறக்க அருகிலுள்ள பிரபலங்கள், மக்கள் சேவகர்கள், திரைப்பட கலைஞர்கள் ஆகியோர் நியமிக்கப்படுகிறார்கள்.
# வெங்காயத்தின் புறத்தோல் செல்



**வெங்காயத்தின் புறத்தோல் செல்கள்** *(Onion epidermal cells)* அதன் திசுக்களுக்கு தீங்கு விளைவிக்கும் வைரசுகள் மற்றும் பூஞ்சைக்கு எதிராக ஒரு பாதுகாப்பான அடுக்கை வழங்குகின்றன. இவற்றின் எளிய கட்டமைப்பு மற்றும் வெளிப்படைத்தன்மையின் காரணமாக, தாவரங்களின் உடற்கூறியலை மாணவர்களுக்கு அறிமுகப்படுத்தவும், அல்லது பிளாசுமா பகுப்பை விளக்கவும் பெரும்பாலும் பயன்படுத்துகிறார்கள் . தெளிவான புறத்தோல் செல்கள் ஒற்றை அடுக்கில் மட்டும் உள்ளன. இங்கு குளோரோபிளாசுடு இருப்பதில்லை. ஏனெனில் ஒளிச்சேர்க்கைக்காக அல்லாமல், வெங்காயத்தின் பழம்தரும் உடற்பகுதி ஆற்றல் சேமிப்பதற்காக பயன்படுத்தப்படுகிறது , ஒவ்வொரு தாவர செல்லிலும் செல் சுவர், செல் சவ்வுப்படலம், சைட்டோபிளாசம், மையக்கரு, மற்றும் பெரிய செல்குமிழ் போன்றவை உள்ளன. சைட்டோபிளாசத்தின் விளிம்பில் உட்கரு காணப்படுகிறது. முக்கியமான செல்குமிழ் செல்லின் மையத்தில் சைட்டோபிளாசத்தால் சூழப்பட்டுள்ளது.  
சிறிய வெங்காயம் நுண்ணோக்கியால் உற்றுநோக்குவதற்கு ஒரு சிறந்த மாதிரியாகும். வெங்காயத்தை அரிவதன் மூலமும் அதன் மேல் தோலை உறிப்பதன் மூலமும் அதன் புறத்தோல் அடுக்கை நீக்க முடியும். மேம்பட்ட ஒளிர்வு நுண்ணோக்கியியல் ஆய்வுக்கெனில் வெங்காயத்தின் மையப்பகுதிக்கும் புறத்தோலுக்கும் இடைப்பட்ட அடுக்கு சிறந்ததொரு மாதிரியாகும்.
# சில்பரி மலை



**சில்பரி மலை** *(Silbury Hill)* என்பது தென்மேற்கு இங்கிலாந்தில் உள்ள வைல்ட்சையர் மாகாணத்திற்கு அருகில் உள்ள ஆவ்பரி கிராமத்தில் அமைந்துள்ள செயற்கை சுண்ணாம்பு மலைகள் ஆகும். சுடோன்யென்ச்சு எனப்படும் கல்வட்ட தொல்பொருட் சின்னம். ஆவ்பரி மற்றும் அவற்றுடன் இணைந்த தளங்கள் என்ற யுனெசுகோ உலக பாரம்பரிய தளத்தின் ஒரு பகுதி சில்பரி மலையாகும். புவியியல் பகுதிகளைக் குறிப்பிட பிரித்தானியவில் பயன்படுத்தப்படும் பிரித்தானிய தேசிய குறிப்புக் கட்டத்தில் இம்மலைக்கு எசுயு099685 என்ற எண் வழங்கப்பட்டுள்ளது. 39.3 மீட்டர் (129 அடி) உயரம் கொண்ட இம்மலை வரலாற்றுக்கு முந்தைய மனிதர்களால் ஐரோப்பாவில் உருவாக்கப்பட்ட உலகின் மிக உயர்ந்ததும் மிகப்பெரியதுமான மலையாகும்.  

கிசா நெக்ரோபோலிசுவின் சிறிய எகிப்திய பிரமிடுகள் சிலவற்றின் அளவை சில்பரி மலையின் அளவு ஒத்திருக்கிறது . ஆவ்பரி கிராமத்தைச் சுற்றியுள்ள புதியகற்கால நினைவுச் சின்னத்தொகுதியின் ஒரு பகுதியே சில்பரி மலையாகும். ஆவ்பரி வளையமும், மேற்கு கென்னத்தின் நீண்ட வட்டவடிவத் திட்டுகளும் இத்தொகுதியில் இடம்பெற்றுள்ள பிற பாரம்பரிய சின்னங்களாகும். இந்த நினைவுச் சின்னங்கள் கட்டப்பட்டதற்கான காரணம் ஏதும் இதுவரை கண்டறியப்படவில்லை. சொல்லப்படும் சில காரணங்களும் தொடர்ந்து விவாதிக்கப்பட்டு வருகின்றன. இங்கிலாந்தில் அமைந்திருக்கும் ஆச்சரியமான இவ்வட்டவடிவ நினைவுச்சின்னங்கள் கலாச்சார ரீதியாகவோ அல்லது செயற்கையாகவோ ஆவ்பரி மற்றும் சில்பரியுடன் தொடர்பு கொண்டுள்ளன.  

## அமைப்பு

சுற்றியுள்ள பகுதிகளிலிருந்து தோண்டியெடுக்கப்பட்ட சுண்ணாம்பு மற்றும் களிமண் ஆகியவற்றை கொண்டு இம்மலை கட்டப்பட்டுள்ளது. சுமார் 40 மீட்டர் (131 அடி) உயரம் கொண்டும், சுமார் 5 ஏக்கர் (2 எக்டேர்) பரப்பளவைக் கொண்டும் இம்மலை உயர்ந்து நிற்கிறது. கி.மு 2400 முதல் 2300 வரையிலான காலகட்டத்தில் பல நிலைகளாக இம்மலை கட்டப்பட்டுள்ளது. கைதேர்ந்த கட்டிடக்கலை வல்லுநர்கள் சேர்ந்து உருவாக்கியது போல இம்மலை காட்சியளிக்கிறது. ஏராளமான மனித உழைப்பும் மூலப்பொருட்களும் செலவழித்து இம்மலை கட்டப்பட்டதாகவும் அறியப்படுகிறது.  

500 ஆண்கள் 15 ஆண்டுகளுக்கு தொடர்ந்து உழைப்பதற்குச் சமமான 18 மில்லியன் மணித உழைப்பு நேரம் செலவிடப்பட்டு இம்மலை கட்டப்பட்டுள்ளதாக தொல்லியல் துறையினர் கணக்கிட்டுள்ளனர்,. 248000 கன மீட்டர் அளவுக்கு பூமியைத் தோண்டி, நிரப்பி, வடிவமைக்கப்பட்டு இம்மலை உருவாகியுள்ளதாகவும் அவர்கள் தெரிவிக்கின்றனர். எந்தப்பதிவுகளும் இல்லாத புதியகற்கால பழங்குடியினரின் கடைசிக் காலகட்டத்தில், எளிய நினைவுச்சின்னங்கள் எதுவும் இல்லாமல் சில்பரி மலை மற்றும் இதைப்போன்ற திட்டங்கள் மட்டுமே நிலைத்திருப்பதாக யுவான் டபிள்யூ மேக்கி உறுதியாகத் தெரிவிக்கிறார். இம்முடிவுகள் மூலம் தெற்கு பிரித்தானியா முழுவதும் கட்டுப்பாட்டுடன் விளங்கிய ஒரு பரந்து விரிந்த சமூகம் இருந்திருக்கலாம் என்ற நம்பிக்கை உருவாகிறது .  
மலையின் அடிப்பகுதி 167 மீட்டர் (548 அடி) விட்டம் கொண்ட ஒரு வட்டவடிவம் ஆகும். இதன் மேல்பகுதி 30 மீட்டர் விட்டம் கொண்ட சமமட்ட உச்சியாகும். முதலில் ஒரு சிறிய மண்மேடு கட்டப்பட்டு பின்னர் இரண்டாவது கட்டத்தில் அது விரிவுபடுத்தப்பட்டிருக்கலாம். மலையின் அடிவாரத்தில் உள்ள பூர்வாங்க கட்டமைப்பு மிகச்சரியான ஒரு வட்டமாக உள்ளது. சமமட்ட உச்சியின் மையமும், கூம்பின் மையமும் ஒன்றுக்குள் ஒன்றாய் ஒரு மீட்டருக்குள் அமையுமாறு மலை அமைந்துள்ளதை அளவையியல் அளவீடுகள் தெரிவிக்கின்றன. முதன்முதலில் உருவாக்கப்பட்டபோது உச்சி வளைவாக காணப்பட்டதாகவும் பின்னர் இடைக்காலத்தில் இது தற்காப்புக்காக கட்டிடம் கட்டப்படுவதற்காக தட்டையாக்கப்பட்டதாகவும் கூறப்படுகிறது .
# மும்மூலைவிட்ட அணி

நேரியல் இயற்கணிதத்தில் **மும்மூலைவிட்ட அணி** (*tridiagonal matrix*) என்பது, முதன்மை மூலைவிட்டம், முதன்மை மூலைவிட்டத்திற்கு கீழமைந்த ஒரு மூலைவிட்டம், முதன்மை மூலைவிட்டத்திற்கு மேலமைந்த ஒரு மூலைவிட்டம் ஆகிய மூன்றின் உறுப்புகளை மட்டும் பூச்சியமற்றவையாகவும், ஏனைய உறுப்புகளை பூச்சியங்களாகவும் கொண்டதொரு அணியாகும்.  

எடுத்துக்காட்டாக, கீழுள்ள அணியொரு மும்மூலைவிட்ட அணியாகும்.:  
:<math>\begin{pmatrix}  
1 & 4 & 0 & 0 \\  
3 & 4 & 1 & 0 \\  
0 & 2 & 3 & 4 \\  
0 & 0 & 1 & 3 \\  
\end{pmatrix}.</math>  

ஒரு மும்மூலைவிட்ட அணியின் அணிக்கோவையானது அவ்வணியின் உறுப்புகளின் தொடரிகளால் (Continuant) பெறப்படுகிறது.  

*n &times; n* மும்மூலைவிட்ட அணிகளின் கணமானது ஒரு *3n-2* பரிமாண திசையன் வெளியை அமைக்கும்.  

## அடிக்குறிப்புகள்

## வெளியிணைப்புகள்
- Tridiagonal and Bidiagonal Matrices in the LAPACK manual.
- 
- High performance algorithms for reduction to condensed (Hessenberg, tridiagonal, bidiagonal) form
- Tridiagonal linear system solver in C++
# ஜிசாட்-9



**ஜிசாட்-9** (*GSAT-9*) அல்லது **தெற்காசிய செயற்கைக்கோள்** என்பது ஒரு புவிநிலை தொடர்பியல் செயற்கைக்கோள் ஆகும். இதன் முக்கிய நோக்கமாக கே யூ பட்டையில் பல்வேரும் தொடர்பியல் பயன்பாடுகளை தெற்காசிய நாடுகள் முழுமைக்கும் ஏற்படுத்துதல். இது இந்தியாவின் ஜீ. எஸ். எல். வி - எப். 09 என்ற ஏlவூர்தியினால் மே 5, 2017 அன்று விண்ணில் செலுத்தப்பட்டு புவியிணக்க இடைப்பாதையில் நிறுவப்பட்டது. இது. சதீஸ் தவான் விண்வெளி மையத்தின் இரண்டாவது ஏவு தளத்திலிருந்து விண்ணில் செலுத்தப்பட்டது.  

## ஏவூர்தி
ஜீ. எஸ். எல். வி - எப். 09 திட்டமானது புவிநிலை ஏவு ஊர்தி<nowiki/>யின் பதினோறாவது பறப்பாகும்; மேலும் இது இந்தியாவிலேயே உருவாக்கப்பட்ட கடுங்குளிர் மேலடுக்கு உடைய ஜீ. எஸ். எல். வி.யின் நான்காவது தொடர்ச்சியான ஏவுதலாகும். இந்த ஊர்தி 2-2.5 டன் நிறை உடைய செயற்கைக்கோள்களை புவியிணக்க இடைப்பாதையில் நிறுவும் வகையில் வடிவமைக்கப்பட்டுள்ளது. இதன் கட்டமைப்பு இதற்கு முன் வெற்றிகரமாக செலுத்தப்பட்ட மூன்று எவூர்திகளை (GSLV-D5, GSLV-D6, GSLV-F05) ஒத்தது.
# 2002 பில்கிஸ் பானு வழக்கு

2002 ஆம் ஆண்டு நடைபெற்ற குஜராத் வன்முறையின் போது பில்கிஸ் பானுவின் 3 வயது குழந்தை உட்பட 14 பேர் மார்ச் 3-ஆம் தேதி படுகொலை செய்யப்பட்டனர் . அத்துடன் பில்கிஸ் பானு கூட்டு பாலியல் பலாத்காரம் செய்யப்பட்டார். இந்நிகழ்வு தொடரப்பான வழக்குகளே **பில்கிஸ் பானு வழக்கு** என்று அழைக்கப்படுகின்றன .  

## வன்முறை
குஜராத் மாநிலத்தின் தகோத் மாவட்டத்தைச் சேர்ந்த பில்கிஸ் பானு தனது 3 வயது குழந்தை உட்பட குடும்பத்தினர் 16 பேருடன், சபர்வாத் என்ற இடத்தில் இருந்து பானிவேலா என்ற இடத்தை நோக்கி, 2002-ஆம் ஆண்டு மார்ச் 3-ஆம் தேதி பயணம் செய்து கொண்டிருந்தனர். அப்போது அவர்களை தடுத்து நிறுத்திய கும்பல், பில்கிஸ் பானுவின் 3 வயது குழந்தை உட்பட 14 பேரை அந்த இடத்திலேயே படுகொலை செய்தது.3 வயது சிறுமி சலீகாவின் தலை கல்லில் அடித்துச் சிதைக்கப்பட்டது. அத்துடன், 6 மாதக் கர்பிணியாக இருந்த பில்கிஸ் பானுவையும், 12 பேர் கொண்ட கும்பல் மிகக் கொடூரமான முறையில் பாலியல் வல்லுறவுக்கு உள்ளாக்கியது .  

## வழக்கின் போக்கு
நிகழ்வு நடந்த மறுநாள் அவர் அகமதாபாத் லிம்கேடா காவல் நிலையத்தில் கூட்டு பலாத்காரம் செய்தவர்களின் பெயர்களையும் வழங்கி புகார் செய்கிறார் . ஆனால் ஒருவரின் பெயர் கூட முதல் தகவல் அறிக்கையில் சேர்க்கப்படவில்லை .  

### 2003 - 2008
நிகழ்ச்சி நடந்து ஓராண்டான பிறகு “Summary A” என்ற அறிக்கை தயார் செய்யப்படுகிறது. இதில் முன்னுக்குப்பின் முரணாக இருக்கிறது என்று லிம்கேடா மாஜிஸ்ட்ரேட்டால் மார்ச் 25, 2003 நிராகரிக்கப்பட்டு வழக்கு முடிக்கப்பட்டது.அங்கு வழக்கை விசாரித்த மும்பை சிறப்பு நீதிமன்ற நீதிபதி யு.டி. சால்வி, 2008-ஆம் ஆண்டு ஜனவரி 21-ஆம் தேதி தீர்ப்பளித்தார்.  

### 2008 ஆம் ஆண்டு தீர்ப்பின் விவரங்கள்
யு.டி. சால்வி வழங்கிய தீர்ப்பில் . பில்கிஸ் பானுவை வல்லுறவுக்கு உள்ளாக்கியது; அவருடைய குடும்பத்தினரை கொலை செய்தது உள்ளிட்ட 4 குற்றச்சாட்டுகள் நிரூபிக்கப்பட்டிருப்பதாக கூறிய நீதிபதி, ஜஸ்வந்திபாய், கோவிந்த்பாய், சைலேஷ் பட், ராதீஷாம் ஷா, பிபின் ஜோஷி, கேசர்பாய் கோகானியா, பிரதீப் மோர்தியா, பாஹாபாய் வோஹானியா, ராஜன்பாய் சோனி, நித்தேஷ் பட், ரமேஷ் சந்தனா ஆகிய 12 பேரை குற்றவாளிகள் என்று அறிவித்தார்.இவர்களுக்கு இந்திய தண்டனைவியல் சட்டம் 302 (கொலை), 120 பி (சதித் திட்டம்), 149 (குற்றம் செய்யும் நோக்குடன் ஒன்று கூடியது), 376 (2) (இ) (ஜி) (கர்ப்பிணியை வல்லுறவுக்கு உள்ளாக்குதல்) ஆகிய பிரிவுகளின் கீழ் ஆயுள் தண்டனையும் வழங்கினார்.  

### மேல் முறையீடுகள்
நீதிமன்றத்ததால் தண்டிக்கப்பட்டவர்களில் 11 பேர் மும்பை உயர்நீதிமன்றத்தில் மேல்முறையீடு செய்தனர். இதில் முக்கிய குற்றவாளிகளின் தண்டனையை அதிகரிக்க வேண்டும் என்றும் வழக்கிலிருந்து விடுவிக்கப்பட்ட காவல்துறை அதிகாரிகள் மற்றும் அரசு மருத்துவர்கள் உள்ளிட்ட 7 பேரையும் குற்றவாளிகள் என்று அறிவிக்க வேண்டும் என்றும் சிபிஐ மும்பை உயர்நீதிமன்றத்தில் மேல்முறையீடு செய்தது.  

### 2017 ஆம் ஆண்டு தீர்ப்பின் விவரங்கள்
இரண்டு மேல்முறையீகள் மீதான தீர்ப்பை மும்பை உயர்நீதிமன்றம் வழங்கியது. இதில் குற்றம் சாட்டப்பட்ட 19 பேர் மீதான குற்றச்சாட்டை மும்பை உயர்நீதிமன்றம் உறுதி செய்தது. தண்டனை வழங்கப்பட்ட 11 பேர் மீதான தண்டனையை உறுதி செய்தது. ஏழு காவல்துறை அதிகாரிகள் மற்றும் இரு அரசு மருத்துவர்கள் உள்ளிட்ட பேர்கள் ஆவணங்களை திருத்தியதற்கும் சாட்சியங்களை மிரட்டிக் கலைத்தற்குமான குற்றச்சாட்டை உறுதி செய்தது (குற்றம் சாட்டப்பட் ஒருவர் மரணமடைந்திருந்தாலும் மெண்டலாக நடித்து ஏமாற்ற நினைத்த மருத்துவரும் குற்றவாளி என்று அறிவிக்கப்பட்டிருக்கிறார்.
# கிரௌஞ்ச வியூகம்

**கிரௌஞ்ச வியூகம்** என்பது மகாபாரதத்தில் நடைபெற்ற குருச்சேத்திரப் போரில் குறிப்பிடப்பட்டுள்ள பல்வேறு போர் வியூகங்களில் ஒன்று.  

## விளக்கம்
பதினெட்டு நாள் குருச்சேத்திரப் போரின் பதின்மூன்றாவது நாள், கௌரவர்களால் சக்கர வியூகம் அமைக்கப்பட்டு அதில் அபிமன்யு கொல்லப்படுகிறான். இதே போன்று வெவ்வேறு நாட்களில் வெவ்வேறு போர் வியூகங்கள் இரு தரப்பிலும் அமைக்கப்படுகிறன. அதில் பாண்டவர்களால் போரின் இரண்டாம் நாள் அமைக்கப்படுகின்ற வியூகத்திற்கு கிரௌஞ்ச வியூகம் என்று பெயர். இவ்வியூகம் ஒரு பறவையின் வடிவில் இருக்கும். அப்பறவையின் தலை, கண், இறக்கை, கால் போன்ற பகுதிகளில் நின்று போர் புரிந்த வீரர்களின் பெயர்களெல்லாம் மகாபாரதத்தில் குறிப்பிடப்பட்டுள்ளன.
# ஊசியடி வெடிப்பொதி



**ஊசியடி வெடிப்பொதி** என்பது, ஒரு வழக்கொழிந்த உலோக வெடிபொதி வகை ஆகும். வெடிபொதியின் அடித்தட்டிற்கு சற்று மேலே, ஆரப்போக்கில் துருத்திக்கொண்டு இருக்கும் ஒரு சிறிய ஊசியை அடித்து, இதில்  
எரியூட்டி பற்றவைக்கப்படும். 1830-களில் பிரெஞ்சுக்காரர் கசீமிர் லெஃபொஷொ என்பவரால் கண்டுபிடிக்கப்பட்டு, 1835-ல் காப்புரிமம் பெறப்பட்டது. இது ஒரு முற்கால உலோக வெடிபொதி ஆகும். இதன் வரலாறு, வாய்குண்டேற்ற ஆயுதங்களுக்கு மாற்றாக வந்த பின்-குண்டேற்றிகளின் மேம்பாட்டுடன் நெருங்கியது ஆகும்.  
கைத்துப்பாக்கியின் படம். வெடிபொதியில் இருந்து துருத்தியிருக்கும் ஊசியை காண்க.]]
# ஜேம்ஸ் ஹென்ரி அப்பெர்லே ட்ரெமென்கீர்


**சேமுசு என்றி அப்பெர்லே திரெமென்கீர்** (*James Henry Apperley Tremenheere*. 30 அக்டோபர், 1853 – 28 அக்டோபர், 1912) , இந்தியாவில் பிறந்த ஆங்கிலேயக் காலனித்துவ அதிகாரியும் மட்டைப்பந்து வீரருமாவார் . 1891ஆம் ஆண்டில் செங்கல்பட்டு மாவட்டத்தின் ஆட்சியராக பணியாற்றினார். செங்கல்பட்டு மாவட்டத்தின் பறையர்களின் வாழ்வு குறித்து அறிக்கை தயாரித்தவர். இந்த அறிக்கையே பிரித்தானிய அரசு 1010/1892 உத்தரவை பிறப்பிக்க காரணமாய் இருந்தது. இந்த உத்தரவு பட்டியல் பிரிவு மக்கள் சிலர் நில உரிமை பெற வழிவகை செய்தது.
# கோணமூக்கு உள்ளான்


**கோணமூக்கு உள்ளான்** (pied avocet - *Recurvirostra avosetta*) என்பது ஒரு பெரிய கருப்பு வெள்ளை கரையோரப் பறவை ஆகும். இவை மிதவெப்பமண்டல ஐரோப்பிய, மேற்கு மற்றும் மத்திய ஆசிய பகுதிகள், உருசிய தூரக்கிழக்குப் பகுதிகளில் இனப்பெருக்கம் செய்கின்றன. இது ஒரு வலசை போகும் பறவை இனம் ஆகும். மேலும் இவை குளிர்காலம் முழுவதையும் ஆப்பிரிக்க மற்றும் தெற்கு ஆசியப் பகுதிகளில் கழிக்கின்றன.  

## வகைப்பாட்டியல்
கோணமூக்கு உள்ளான் கரோலஸ் லின்னேயஸ் எழுதிய முக்கியமான நூலான இசுசிசுடமா நாடுரே (*Systema Naturae*)வில் விவரிக்கப்பட்ட பல பறவை இனங்களில் ஒன்றாகும் .இப்பறவை *அவோசெட்டா* என்ற வெனிசியச் சொல்லிலிருந்து அதன் ஆங்கில மற்றும் அறிவியல் பெயர்களைப் பெறுகின்றது.  

## விளக்கம்

இப்பறவை கௌதாரியைவிட அளவில் பெரியது. கருப்பும் வெண்மையுமான தோற்றம் கொண்ட இப்பறவையின் அலகு மேல்நோக்கி வளைந்து கருப்பு நிறத்தில் இருக்கும். கால்கள் நீண்டு இருப்பதைக் கொண்டு மற்ற உள்ளான்களில் இருந்து எளிதில் வேறுபடுத்தி அறியலாம். விழிப்படலம் சிவந்த பழுப்பு நிறத்தில் இருக்கும். கால்கள் நீலங் கலந்த சாம்பல் நிறத்தில் இருக்கும். இது தோராயமாக 16.5–17.75 அங்குலம் (41.9–45.1 செமீ) நீளம் கொண்டது, இதன் அலகு தோராயமாக 2.95–3.35 அங்குலம் (7.5–8.5 செமீ) நீளம் இருக்கும். கால்கள் தோராயமாக 3–4 அங்குலம் (7.6–10.2 செமீ) நீளம் இருக்கும். இதன் இறக்கைகள் தோராயமாக 30-31.5 அங்குலம் (76-80 செ.மீ) அகலம் இருக்கும்.  

## கூடு
இவ்வகை உள்ளான்ங்கள் தங்களின் கூடுகளை மண், சேறு மற்றும் சிறிய தாவரங்களை வைத்து தரையில் அமைக்கும். ஒரே குடியேற்றத்தினுள் அமைக்கப்படும் கூடுகள் பெரும்பாலும் ஒரு மீட்டர். தொலைவில் இருக்கும். இவை மூன்று முதல் ஐந்து முட்டைகளை குடுகளில் இடும். இனப்பெருக்க காலத்தின் போது ஆண் பறவையும் பெண் பறவையும் சேர்ந்தே இருக்கும்.  
}}
# கணாதரர்

**கணாதரர்** (ஆங்கிலம்: **Ganadhara**), சமண சமயத் தீர்த்தங்கரரின் தலைமை மாணக்கர் ஆவார். இவர் தன் குருவான தீர்த்தங்கரின் உபதேசங்களை மக்களிடம் எடுத்துச் செல்பவர் ஆவார்.  

சமணச் சங்கங்கள் ஒவ்வொன்றும் கணங்கள் எனும் கணாதரர் தலைமையின் கீழ் இயங்குகிறது.  

ஒடிசா மாநிலத்தின் மயூர்பஞ்சு மாவட்டத்தில் தீர்த்தங்கரர்கள் மற்றும் கணாதரர்களின் சிற்பங்கள் பொ.ஊ. 20-ஆம் நூற்றாண்டில் கண்டெடுக்கப்பட்டுள்ளது.  

## 24 தீர்த்தங்கரர்களின் கணாதரர்கள்
| எண் | தீர்த்தங்கரர் | எண்ணிக்கை | புகழ்பெற்ற கணாதரர்கள் |  |
| --- | --- | --- | --- | --- |
| 1 | ரிசபதேவர் (ஆதிநாதர்) | 84 | விருசபா சென், கச்சா, மகா கச்சா, நாமி, விநாமி |  |
| 23 | பார்சுவநாதர் | 8 | கேசி, சுபதத்தா, ஆரியகோசா, வசிஷ்டர், பிரம்மச்சாரி, சோமன், ஸ்ரீதரர், வீரபத்திரர் மற்றும் யசாஸ் |  |
| 24 | மகாவீரர் | 11 | இந்திரபூதி கௌதமன், சுதர்மசுவாமி | } |

## கணாதரர் விருசப சென்
சமண சமயத்தின் முதல் தீர்த்தங்கரரான மன்னர் ரிசபதேவரின் தலைமை மாணாக்கர் விருசப சென் ஆவார். ரிசபதேவரின் மறைவால், அவரது பட்டத்து மகன் சக்ரவர்த்தி பரதன் மிகவும் சோகத்தில் ஆழ்ந்தார். விருசப சென் பரதனுக்கு ஆறுதல் கூறினார். பின் தன்னிலை அடைந்த பரதன், கணாதரர் விருசப சென்னின் கால்களைத் தொட்டு வணங்கி இராச்சியத்தை ஆளத் தொடங்கினார்.  

## அடிக்குறிப்புகள்
# பேட்சன் கனசதுரம்



**பேட்சன் கனசதுரம்** *(Bateson's cube)* என்பது இலண்டன் விலங்கியல் கழ்கத்தின் தலைவரும் பேராசிரியருமானா பேட்ரிக் பேட்சன் உருவாக்கிய விலங்குகளுக்கான செலவு- பயன் பகுப்பாய்வு மாதிரியாகும்.  
பேட்சன் கன சதுரம் மூன்று அடிப்படைகள் மூலம் ஆராய்ச்சியை மதிப்பீடு செய்கிறது:  

- விலங்குகளின் துன்ப அளவு
- ஆராய்ச்சித் தரம்,
- சாத்தியமான மருத்துவ நன்மை.

இந்த மூன்று அடிப்படைத் தேவைகளை பூர்த்தி செய்யாத ஆராய்ச்சிகள், விலங்குகள் (அறிவியல் நடைமுறைகள்) சட்டம் 1986 க்கு இணங்க, அங்கீகரிக்கப்படவோ அல்லது மேற்கொள்ளவோ கூடாது என்று பேட்சன் ஆலோசனை தெரிவித்துள்ளார். இது வர்த்தக பரிமாற்றத்திற்கு உகந்த முறையான மாதிரிகள் அல்ல, மாறாக சட்ட முடிவுகளை எடுப்பதற்கான கருவியாகும், ஏனெனில் மூன்று அச்சுகளும் பொது நாணயத்தில் இல்லை . மூன்றாவதாக உள்ள அளவுகோலான மருத்துவ நன்மையும் அத்தியாவசியமாக இருக்க வேண்டிய அவசியமில்லை, ஆனால் ஒரு பரந்த பயன்பாடாக இருக்கலாம்
# பிரஃபுல்ல சமந்தரா

**பிரஃபுல்ல சமந்தரா** (Prafulla Samantara) என்பவர் இந்தியாவின் ஒடிசா மாநிலத்தைச் சேர்ந்த ஒரு சுற்றுச்சூழல் செயற்பாட்டாளராவார். இவரது பணிகளை பாராட்டி 2017 ஆண்டிற்கான பசுமை நோபல் பரிசு என்று பாராட்டப்படும் கோல்டுமேன் சுற்றுச்சூழல் விருது வழங்கப்பட்டுள்ளது.  
## சட்டப்போராட்டம்
ஒடிசா மாநிலத்தின் கிழக்குப் பகுதியில் பல்லுயிர் வளம் நிறைந்த நியமகிரி மலை உள்ளது. இந்த மலைச்சிகரங்களில் இருந்து உருவாகும் நூற்றுக்கும் மேற்பட்ட ஓடைகள் பல்லாயிரக்கணக்கான மக்களின் நீராதராமாக விளங்குகின்றன. இந்த மலைப்பகுதியில் எட்டாயிரம் மக்கள்தொகை உடைய டோங்க்ரியா கோந்த் எனும் பழங்குடிகள் வாழ்கின்றனர்.  
இந்நிலையில் 2000களின் துவக்கத்தில் பன்னாட்டு நிறுவனமான வேதாந்தா ரிசோர்சஸ், இந்த மலைப்பகுதியில் பாக்சைட் எடுப்பதற்கு அரசிடம் அனுமதி பெற்றது. இது, நியமகிரி மலையைச் சீர்குலைக்கும் பல்வேறு நடவடிக்கைகளுக்குத் தொடக்கப் புள்ளியாக அமைந்தது, 1,660 ஏக்கர் வளமான மலைப்பகுதி அழிவை எதிர்நோக்கியது.  

இந்த சிக்கல் குறித்து பிரஃபுல்லா சமந்தராவுக்கு தெரியவந்தது. இதனால் ஏற்படும் விளைவுகளை அறிந்து பழங்குடி மக்களின் வாழ்வாதாரம்மையும், நியமகிரி மலையையும் பாதுகாக்க வேண்டுமென முடிவெடுத்து, பழங்குடிகளுக்கு அவர்களது பாரம்பரிய நிலங்கள் பறிக்கப்படும் ஆபத்து குறித்து எச்சரித்தார். மக்களுடன் இணைந்து பரப்புரை, சிறு கூட்டங்கள், பேரணிகள் ஆகியவற்றால் சுரங்க வேலைகள் தொடராமல் இருக்கப் போராடினார். மற்றொருபுறம் வேதாந்தா பாக்சைட் சுரங்கத்தைத் தடைசெய்யும் மனுவை உச்ச நீதிமன்றத்தில் முதல் ஆளாகத் தாக்கல் செய்தார். இந்த வழக்கில் பத்தாண்டுகளுக்குப் பிறகு வரலாற்று சிறப்புமிக்க தீர்ப்பை உச்ச நீதிமன்றம் அளித்தது, அதன்படி வேதாந்தா சுரங்கம் அமைப்பது தொடர்பாக ஆதரவு, எதிர்ப்பு போன்றவற்றை தெரிவிக்க உள்ளூர் சமூகங்கள் வாக்களிக்க வேண்டும் என உத்தரவிட்டது. 2013 ஆகஸ்ட் மாதம் 12 பழங்குடி பஞ்சாயத்துகளும் சுரங்கத்துக்கு எதிராக வாக்களித்தன. இதைத் தொடர்ந்து பகுதியளவு செயல்பாடுகளை நிறுத்திய வேதாந்தா நிறுவனம், 2015 ஆகஸ்ட்டில் அலுமினியச் சுத்திகரிப்பு நிலையத்தை முற்றிலும் மூட முடிவெடுத்தது. டோங்க்ரியா கோந்த் பழங்குடியினர் நியமகிரி மலையைப் பாதுகாப்பதை 2016-ம் ஆண்டில் உறுதிப்படுத்திய உச்ச நீதிமன்றம், ஒடிசா சுரங்க நிறுவனம், வேதாந்தா மனுக்களை நிராகரித்தது.  
## விருது
இதற்காக 12 வருடம் சட்டப் போராட்டம் நடத்திய பிரஃபுல்ல சமந்தராவுக்கு கோல்டுமேன் சூழலியல் விருது வழங்கப்பட்டுள்ளது.
# வே. கு. இராசு



**வே. கு. இராசு** (*V. K. Raju*) ஓர் இந்திய அரசியல்வாதியும் தமிழக சட்டமன்றத்தின் அரக்கோணம் சட்டமன்றத் தொகுதியின் முன்னாள் உறுப்பினரும் ஆவார். 1977ஆம் ஆண்டில் நடந்த தமிழ்நாடு சட்டமன்றத் தேர்தலில் அரக்கோணம் தொகுதியிலிருந்து, திராவிட முன்னேற்றக் கழகம் சார்பில் போட்டியிட்டு முதல்முறையாக வெற்றிபெற்றார்.  

இதனைத் தொடர்ந்து 1984ஆம் ஆண்டில் நடைபெற்ற தமிழ்நாடு சட்டமன்றத் தேர்தலிலும், 1989ஆம் ஆண்டில் நடைபெற்ற தமிழ்நாடு சட்டமன்றத் தேர்தலிலும் இதே கட்சியின் சார்பில் போட்டியிட்டு வெற்றிபெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1977 | அரக்கோணம் | திமுக | 35.63 |
| 1984 | அரக்கோணம் | திமுக | 50.08 |
| 1989 | அரக்கோணம் | திமுக | } |
# எம். விசயசாரதி



**ம. விசயசாரதி** (M. Vijayasarathy மறைவு: 7 சூன், 2021) ஓர் இந்திய அரசியல்வாதியும் தமிழக சட்டமன்றத்தின் அரக்கோணம் சட்டமன்றத் தொகுதியின் முன்னாள் உறுப்பினரும் ஆவார். 1980 ஆவது ஆண்டில் நடந்த தமிழ்நாடு சட்டமன்றத் தேர்தலில் அரக்கோணம் தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார். எம். ஜி. இராமச்சந்திரன் தலைமையிலான அமைச்சரவையில் ஆதிதிராவிடர் நலத் துறை அமைச்சராக பதவி வகித்தார். 1984 சட்டமன்றத் தேர்தலில் மீண்டும் அரக்கோணம் தொகுதியில் போட்டியிட்டு தோல்வியடைந்தார். பின்னர் அரசியலில் தீவிரமாக செயல்படாமல் இருந்துவந்தார்.  

ஆந்திரமாநிலம் சத்தியவேடு அருகே உள்ள பண்ணை வீட்டில் வசித்துவந்த விசயசாரதி 2021, சூன், 7 அன்று உடல்நலக் குறைவால் தன் 67ஆவது வயதில் இறந்தார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1980 | அரக்கோணம் | அஇஅதிமுக | 48.25 | } |
# என். எசு. பலராமன்



**என். எசு. பலராமன்** ஓர் இந்திய அரசியல்வாதியும் தமிழக சட்டமன்றத்தின் அரக்கோணம் சட்டமன்றத் தொகுதியின் முன்னாள் உறுப்பினரும் ஆவார். 1971ஆவது ஆண்டில் நடந்த தமிழ்நாடு சட்டமன்றத் தேர்தலில் அரக்கோணம் தொகுதியில் திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1971 | அரக்கோணம் | திமுக | 55.91 | } |
# செ. ஜெ. இராமசாமி



**செ. ஜெ. இராமசாமி** ஓர் இந்திய அரசியல்வாதியும் தமிழக சட்டமன்றத்தின் அரக்கோணம் சட்டமன்றத் தொகுதியின் முன்னாள் உறுப்பினரும் ஆவார். 1962ஆவது ஆண்டில் நடந்த தமிழ்நாடு சட்டமன்றத் தேர்தலிலும், 1967ஆவது ஆண்டில் நடைபெற்ற சட்டமன்றத் தேர்தலிலும் அரக்கோணம் தொகுதியில் திராவிட முன்னேற்றக் கழகம் சார்பில் போட்டியிட்டு வெற்றிபெற்றார். 1977ஆவது ஆண்டில் நடைபெற்ற தமிழ்நாடு சட்டமன்றத் தேர்தலில் சோளிங்கர் சட்டமன்றத் தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றிபெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1962 | அரக்கோணம் | திமுக | 39.98 |  |
| 1967 | அரக்கோணம் | திமுக | 52.78 |  |
| 1977 | சோளிங்கர் | அஇஅதிமுக | 37.69 | } |
# கொறடா

**கொறடா** (*Whip*) சட்டம் இயற்றும் அதிகாரம் படைத்த சட்டமன்றங்களில் அல்லது நாடாளுமன்றத்தில் ஒரு அரசியல் கட்சியின் உறுப்பினர்களிடையே கட்சியின் ஒழுக்கத்தை நிலைநாட்டுபவர் ஆவார். கொறடாவிற்கு உதவிட துணைக் கொறடா இருப்பர்.  

## இந்தியாவில் கொறடா
இந்தியாவில் தங்கள் கட்சியின் கட்டளைகளை நிறைவேற்றுபவர்களான கொறடாக்கள், தங்கள் கட்சியின் சட்டமன்ற அல்லது நாடாளுமன்ற உறுப்பினர்களை சட்டமன்றம் அல்லது நாடாளுமன்றக் கூட்டங்களில் தவறாது கலந்து கொள்ள கட்டளையிடும் நபர் ஆவார். மேலும் தங்கள் கட்சித் தலைமையின் கொள்கைகளின்படி, சட்டமன்றங்களில் கொண்டு வரப்படும் தீர்மானங்களுக்கு ஆதரவாக அல்லது எதிராகவோ தமது கட்சியின் உறுப்பினர்கள் வாக்களிக்க வேண்டும் என ஆணையிடும் அதிகாரம் படைத்தவர் ஆவார். கொறடாவின் கட்டளையை மீறி நடந்து கொள்பவர்கள், சட்டமன்றத்திலிருந்து நீக்க, சட்டமன்றத் தலைவருக்கு கொறடா பரிந்துரைப்பார்.  

நாடாளுமன்றம் அல்லது மாநில சட்டமன்றத்தில் உள்ள ஒவ்வொரு அரசியல் கட்சியின் தலைவர்கள் தங்களது அரசியல் கட்சியின் கொறடாவை நியமிப்பர். கொறடாவை நியமிப்பத்திற்கு மன்றத்தில் குறைந்தது மூன்று உறுப்பினர்களை அரசியல் கட்சிகள் கொண்டிருக்க வேண்டும்.  

### பணிகளும், அதிகாரங்களும்
- நாடாளுமன்றம் அல்லது சட்டமன்றம் கூடும் போது, தனது அரசியல் கட்சியைச் சேர்ந்த அனைத்து உறுப்பினர்களுக்கும் பேரவைக் கூட்டத்தில் தவறாது கலந்து கொள்ள வேண்டுமென எழுத்து மூலமாக கட்டளையிடும் அதிகாரம் படைத்தவர்.
- பொதுவாக நாடாளுமன்றத்தில் அல்லது சட்டமன்றங்களில் கொண்டு வரப்படும் ஒரு தீர்மானம் குறித்து வாக்களிப்பு நடைபெறும் போது, கொறடா தன் கட்சி உறுப்பினர்களை மன்றத்தில் கொண்டு வரப்படும் தீர்மானத்திற்கு ஆதரவாகவோ எல்லது எதிராகவோ வாக்களிக்க வேண்டும் என கட்டளையிடும் அதிகாரம் படைத்தவர். கொறடா உத்தரவு மூலம் தனது கட்சியின் உறுப்பினர்களை பிற கட்சியினரின் வாக்கு வேட்டையிலிருந்து காப்பாற்ற முடிகிறது.
- கொறடாவின் கட்டளைக்கு எதிராக வாக்களித்த தனது அரசியல் கட்சியின் மன்ற உறுப்பினரை பதவியிலிருந்து நீக்க மன்றத் தலைவருக்கு பரிந்துரை செய்வார்.

ஒரு அரசியல் கட்சியிலிருந்து நீக்கப்பட்ட உறுப்பினராக இருப்பினும், கொறடாவின் கட்டளைக்கு எதிராக வாக்களித்தால் தனது உறுப்பினர் தகுதியை இழப்பர் என இந்திய உச்ச நீதிமன்றம் தீர்ப்பளித்துள்ளது.
# ச. சி. சடையப்பர்


**ச. சி. சடையப்பர்** (21 ஆகத்து 1912 - 24 சூன் 1988) ஓர் இந்திய அரசியல்வாதியும் தமிழக சட்டமன்றத்தின் அரக்கோணம் சட்டமன்றத் தொகுதியின் முன்னாள் உறுப்பினரும் ஆவார். 1957 ஆவது ஆண்டில் நடந்த தமிழ்நாடு சட்டமன்றத் தேர்தலில் அரக்கோணம் தொகுதியில் இந்திய தேசிய காங்கிரசின் சார்பில் போட்டியிட்டு வெற்றி பெற்றார்.  

## விடுதலைப் போராட்டம்
1935 ஆம் ஆண்டு மதுவிலக்கு போராட்டத்தில் ஈடுபட்டார். 1940 ஆம் ஆண்டு தனி நபர் சத்தியாகிரகத்தில் பங்கேற்றார். இதற்காக கைது செய்யப்பட்டு சென்னை மற்றும் திருவள்ளூரில் சிறையில் அடைக்கப்பட்டார். 1942 ஆம் ஆண்டு ஆகஸ்ட் புரட்சி "வெள்ளையனே வெளியேறு" இயக்கத்தில் பங்கேற்று, தேசிய பாதுகாப்பு சட்டத்தின் கீழ் வேலூர் மற்றும் தஞ்சாவூரில் மூன்று ஆண்டுகளுக்கும் மேலாக சிறை தண்டனை பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1957 | அரக்கோணம் | இதேக | } |

## மரியாதை மற்றும் அங்கீகாரம்
வேலூரில் 26-1-1973 அன்று நடைபெற்ற குடியரசு விழாவில் மாவட்ட ஆட்சித்தலைவர் திரு. ஆறுமுகம் அவர்களால் தியாகி ச. ச. சடையப்பமுதலியார் அவர்களுக்கு தாமிரபத்திரம் வழங்கப்பட்டது.
# ஏ. எம். பொன்னுரங்கம்



**ஏ. எம். பொன்னுரங்கம்** ஓர் இந்திய அரசியல்வாதியும் தமிழக சட்டமன்றத்தின் சோளிங்கர் சட்டமன்றத் தொகுதியின் முன்னாள் உறுப்பினரும் ஆவார். 1962 ஆவது ஆண்டில் நடந்த தமிழ்நாடு சட்டமன்றத் தேர்தலில் சோளிங்கர் தொகுதியில் இந்திய தேசிய காங்கிரசின் சார்பிலும், 1971 ஆவது ஆண்டில் நடைபெற்ற தமிழ்நாடு சட்டமன்றத் தேர்தலில் அதே தொகுதியில் நிறுவன காங்கிரசின் சார்பிலும் போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1962 | சோளிங்கர் | இந்திய தேசிய காங்கிரசு | 51.67 |  |
| 1971 | சோளிங்கர் | நிறுவன காங்கிரசு | 47.69 | } |